Kuna viimasel ajal kuskil väga bailatamas pole viitsinud käia, siis tuli meil eile peiksiga leida mingeid alternatiive, mida  õhtuga ette võtta. Jõudsime siis kokkuleppele, et oleme niisama kodus, näksime midagi head ja vaatame mingeid häid filme. Seda muidugi seniks, kuni uksest astus sisse sõber Jaanika, käes übersuur Louis Vuitton'i käekott, millest ta peale voodisse maha prantsatamist kookis välja umbes 15 bioloogiaõpikut ja lausus: "Nii, Katrin, sina hakkad minuga nüüd bioloogiat õppima!" Ei jõudnud ma ei a ega o öelda, kui juba evolutsiooniteooria käte vahel oli ja nii ta läks.. kuni kella poole neljani hommikul välja. Peiksile pidin hommikul muidugi mingeid imepiruette ja -knikse tegema, et sellise ekstreemse plaanimuutuse tõttu kõik veits plaanipäratult läks, aga õnneks on ta minu ja mu sõbrannade kreisindusega harjunud. Kreisinduse tipp eile sisse sadaski.    Ja absoluutselt igaks juhuks mainiks ära, et me ei tagunud seda bioloogiat endale kahe kõrva vahele mitte seetõttu, et glükoosi protsessid ja darvinism üleöö väga kuulsateks teemadels oleks saanud, vaid keegi meist teeb lihtsalt esmaspäeval  bioloogia riigieksamit. Mina see ei ole. You do the math.